La línia 102 Sagunt-Renfe-Port de Sagunt estrena un nou autobús híbrid
05 de novembre 2020

![](/media/nf1hmhpb/91-bus-hibrido-18-_c.jpg)  
  

La línia 102 Sagunt-Renfe-Port de Sagunt estrena un nou autobús híbrid. Este matí, l'alcalde de Sagunt, Darío Moreno, i el regidor de Mobilitat Urbana, Javier Raro, acompanyats pel gerent d’AVSA, Salvador Nabas, han presentat el nou vehicle que se suma a la flota d'autobusos del municipi.

Javier Raro ha assegurat que amb este nou autobús híbrid «**aconseguim reduir les emissions i augmentar l'accessibilitat que tenim en els nostres autobusos**». Raro ha afirmat que este «**és un pas per a millorar el transport públic de la nostra ciutat. A més, estem treballant actualment a millorar el servici que prestem amb una modificació de línies i també estem intentant fer tots els autobusos completament accessibles**».

 ![](/media/vbtg1aus/91-bus-hibrido-10-_c.jpg)

Per la seua banda, Darío Moreno ha destacat que l'Ajuntament de Sagunt continua invertint en mobilitat, «**i ho fem amb una doble perspectiva, d'una banda potenciem el servei públic amb un nou autobús que millora les prestacions i que aporta una millora de qualitat del servei, però d'altra banda incorporem la sostenibilitat, un aspecte molt important per a nosaltres**», ja que l'autobús funcionarà en gran manera amb les bateries i reduirà considerablement les emissions.

L'alcalde ha assenyalat que este «**és un pas avant, un pas en la direcció d'entendre la sostenibilitat com un aspecte transversal que incloga totes les àrees i continuarem treballant en eixa direcció**».​

  

![](/media/0b3iez0k/91-bus-hibrido-8-_c.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-linia-102-sagunt-renfe-port-de-sagunt-estrena-un-nou-autobus-hibrid/ "Facebook")
*   [](http://twitter.com/share?url=https://aytosagunto.es/va/actualitat/la-linia-102-sagunt-renfe-port-de-sagunt-estrena-un-nou-autobus-hibrid/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-linia-102-sagunt-renfe-port-de-sagunt-estrena-un-nou-autobus-hibrid/ "Linked In")
*   [](mailto:?body=https://aytosagunto.es/va/actualitat/la-linia-102-sagunt-renfe-port-de-sagunt-estrena-un-nou-autobus-hibrid/)